open-index/open-wikipedia-markdown huggingface dataset:
Åfjorden (Åfjord)

**Åfjorden** er en fjord i Åfjord kommune i Trøndelag. Den er rundt 14&nbsp;kilometer lang, og går nordøstover til Å i Åfjord i botn av fjorden. Fjorden har innløp fra Lauvøyfjorden ved Straumsholmen i sørvest. Sør for Straumsholmen går Oldfjorden sørvestover, mens Mørrifjorden er en fjordarm sørover nesten helt innerst i fjorden.

Selnes ligger på vestsida av fjorden ved innløpet, og mellom dette neset og neset Øyan ligger Indre Selnesvågen. Nord for Øyan ligger Rånesvikan med øyene Øyaøya og Rånesøya. Bygda Rånes ligge på et nes på nordsida av fjorden. Nordøst for Rånes ligger Dragseidet, et 300&nbsp;meter bredt eid hvor Eidsfjorden ligger på andre sida. 

Fjorden ender i de tre buktene Monstadbukta ved Monstad i vest, Stenkarbukta i midten og Svalan lengst øst. I botn av fjorden munner både Stordalselva og Norddalselva ut i fjorden. 

Fv50 går langs deler av vestsida av fjorden.

## Referanser
David Grisman

**David Grisman** (født 23. mars 1945) er en amerikansk mandolinist. Han har røtter i bluegrass, amerikansk folk og swingjazz (*[[Quintette du Hot Club de France]]*).  Han skapte Dawg-music, en blanding av disse stilartene.

Han er blant annet kjent for sitt langvarige samarbeid med Jerry Garcia fra Grateful Dead. De to har flere utgivelser bak seg.

## Referanser


## Eksterne lenker
* 
* 
*
Fresh Prince i Bel-Air

***Fresh Prince i Bel-Air*** er en amerikansk familierelatert komiserie for ungdom som gikk på NBC fra 1990 til 1996. Serien handlet om livet til Will Smith og familien hans som bor i Bel Air, California. Will ble egentlig født i West Philadelphia, og opplevde en røff barndom med fattigdom og et kriminelt nabolag. I tenårene havnet han i en slåsskamp på baskettballbanen, og moren sendte ham straks til sine rike slektninger i Bel-Air, som bestod av Vivan og Phillip Banks, samt barna Ashley, Hilary, Carlton og butleren Geoffrey. De forsøkte å hjelpe ham på rett vei i livet. Will skulle imidlertid påvirke familien Banks, like mye som de prøvde å påvirke ham.

Serien bidro i betydelig grad til å gjøre Will Smith populær i USA.

Den har gått på TVNorge siden 1996.. Repriser har siden 2016 gått på TV 2 Humor.

## Rollefigurer
* Will Smith – Will Smith
* James Avery – Philip Banks (Wills onkel)
* Alfonso Ribeiro – Carlton Banks (Wills fetter)
* Karyn Parsons – Hilary Banks (Wills kusine)
* Tatyana Ali – Ashley Banks (Wills kusine)
* Joseph Marcell – Geoffrey (butler)
* Janet Hubert-Whitten – Vivian Banks (1990–1993)
* Daphne Reid – Vivian Banks (1993–1996)

## Referanser


## Eksterne lenker
*
Skytterfisk

:*«Skytterfisk» kan også referere til slekten [[skytterfisker]].*
**Skytterfisk** (*Toxotes jaculatrix*) er en art i gruppen skytterfisker (Toxotidae).
Den lever i brakkvann, i elver, bekker og mangrove-estuarer.
Den blir opptil 30 cm lang.

Den er kjent for sin evne til å spytte en vannstrøm for å skyte ned bytte. Større eksemplarer kan treffe insekter to til tre meter unna.

## Eksterne lenker
* 
*
Norner

**Norner** kan vise til:
* Norne, skjebnegudinne i norrøn mytologi (i flertall)
* Norner (selskap), et forsknings- og utviklings-selskap innen plast, materialer og petrokjemi
Stephen Ames

**Stephen Ames** (født 28. april 1964) er en profesjonell golfspiller med canadisk og trinidadisk statsborgerskap. Han er født i San Fernando og er av portugisisk og engelsk herkomst.

Ames' golftalent ble utviklet tidlig i hans liv med hjelp av sin far, Michael. I sin debut i Hoerman Cup da han var 16 år (1980) satte han banerekord på Sandy Lanes golfbane på Barbados da han gikk på seks slag under par. Han vant sin første profesjonelle turnering, Pensacola Open, på Ben Hogan Tour i 1991. I 1993 vant han Open V33 Grand Lyon i Frankrike på Europatouren og i England i 1996 vant han turneringen Benson & Hedges International Open.

Ames nådde et nytt nivå i sitt spill i 2004. Frem til dette hadde han som beste plassering en andreplass etter Craig Perks i The Players Championship i 2002. Men det året vant han sin første turnering på PGA-touren, Cialis Western Open, i et startfelt der toppspillere som Tiger Woods, Vijay Singh og Davis Love III deltok. Denne seieren sammen med gode plasseringer i noen andre turneringer gjorde at han steg på verdensrankingen i golf og i august 2004 lå han på 18.-plass.

Til tross for fremgangen har Ames aldri fått utmerkelsen som årets idrettsmann i Trinadad og Tobago. Dette beror på at golf ikke er en spesielt utbredt sport i Trinidad og Tobago og dommerne rangerer ikke hans prestasjoner like høyt som andre utøvere. Derimot fikk han landets nest høyeste utmerkelse i 2004, Chaconiamedaljen i gull.

## Meritter
### Seire på PGA-touren
* 2006: The Players Championship
* 2004: Cialis Western Open

## Eksterne lenker
*
Teatergarasjen

**Teatergarasjen** er scenen til BIT Teatergarasjen (Bergen Internasjonale Teater) BIT. BIT Teatergarasjen ble etablert i 1983/84, og hadde fra 1990 frem til sommeren 2008 Teatergarasjen i Nøstegaten som hovedarena. Nye Teatergarasjen skal etter planen stå ferdig i 2017, bare noen hundre meter fra den opprinnelige beliggenheten. Den nye adressen er i Baneveien, rett ved Sentralbadet i Bergen. Før det nye teaterhuset står ferdig presenterer BIT Teatergarasjen sine forestillinger på ulike arenaer i Bergen.

Siste kunstprosjekt i Teatergarasjen fant sted 8. mai 2008. Kunstneren Kjetil Kausland gikk en profesjonell kamp i kampsporten Mixed Martial Arts mot svenske Martin Vojcic i kunstprosjektet *No Más*.
Tim Osmar

**Tim Osmar** (født i Alaska, USA) er en amerikansk hundekjører fra Ninilchik, Alaska, USA. 

Osmar startet med hundekjøring i 1979 da han var 11 år gammel. Han deltok fire ganger i Jr. Iditarod og vant dette løpet tre ganger.

I 1985 deltok han for første gang i hundesledeløpet Iditarod, og han ble nummer 13 i debuten. Totalt har han vært med i verdens lengste hundesledeløp 21 ganger der hans beste plassering kom i 1992 da han ble nummer 3. I Iditarod 2006 var Osmar ledsageren til blinde Rachael Scdoris.

Tim Osmar vant hundesledeløpet Yukon Quest i 2001.

Han har i tillegg til hundekjøring også jobbet som fisker siden tidlig på 1980-tallet.

## Plasseringer i Iditarod

## Referanser


## Eksterne lenker
* 
*
Hertug av Wellington

**Hertug av Wellington** er en arvelig adelstittel i Det forente kongerike. Stedet tittelen viser til er Wellington i Somerset. Den første innehaveren av tittelen var Arthur Wellesley, 1. hertug av Wellington (1769&ndash;1852), som fikk den etter sin innsats under Napoleonskrigene. Når det vises til *hertugen av Wellington* er det svært ofte ham det viser til.

Titlene hertug av Wellington og *marki Douro* ble gitt til Arthur Wellesley den 11. mai 1814. 

Det er en rekke subsidiære titler:

* Marki av Wellington (1812)
* Marki Douro (1814)
* Jarl av Mornington (1760, men først tildelt hertugen av Wellington i 1863; i Irlands adel)
* Jarl av Wellington (1812)
* Viscount Wellesley (1760, tildelt i 1863; i Irlands adel)
* Baron Mornington (1746, tildelt i 1863; i Irlands adel)
* Baron Douro (1809)

Hertugen har også flere ikke-britiske titler som ble tildelt den første hertugen for hans innsats på Den iberiske halvøy og i slaget ved Waterloo:

* Prins av Waterloo (Nederland, 1815)
* Hertug av Ciudad Rodrigo (Spania, 1812)
* Hertug av Vitória og marki av Torres Vedras (Portugal, 1812)
* Greve av Vimeiro (Portugal, 1811)

Slektssetet er Strathfield Saye nær Basingstoke i Hampshire. Et annet hus som har tilhørt slekten, Apsley House i London, eies nå av English Heritage, men slekten har fortsatt en leilighet i huset. 

## Hertuger

Arvingen er Arthur Wellesley, Marki av Douro. Han har valgt tituleringen *marki av Douro*, selv om tittelen egentlig er *marki Douro*.
Nålefisker

* Trompetfisker
* Pipefisker
* Knivfisker
* Spøkelsesnålefisker
* Nålefiskfamilien

**Nålefisker** er en orden av strålefinnede fisker. Disse fiskene har en lang snute med en liten munn ytterst, og en langstrakt kropp med beinringer rundt. De blir ofte regnet som en underorden av stiklingfiskene. De aller fleste artene tilhører nålefiskfamilien.
## Eksterne lenker
*
Josh Holloway

**Joshua Lee Holloway** (født 20. juli 1969 i San Jose i California) er en amerikansk skuespiller som ble kjent etter sin rolle som James Sawyer Ford i den amerikanske TV-serien *[[Lost]]*. Holloway har tidligere hatt gjesteroller i seriene *Walker Texas Ranger* og *CSI*.

## Referanser


## Eksterne lenker
* 
*
Nålefiskfamilien

* Egentlige nålefisker
* Sjøhester

**Nålefiskfamilien** deles i to underfamilier: Egentlige nålefisker (Syngnathinae) og sjøhester (Hippocampinae). Disse fiskene har en langstrakt kropp, som er omgitt av beinringer. Den lille munnen sitter på enden av en lang snute. De egentlige nålefiskene har en rett og tynn kropp, mens sjøhestene har en opprullet gripehale, og en kortere og tjukkere kropp.  Alle nålefisker har en spesiell yngelpleie der hannen bærer med seg eggene til de klekkes.

I norske farvann finnes seks arter av egentlige nålefisker:

* Tangsnelle *Syngnathus typhle*
* Stor kantnål *Syngnathus acus*
* Liten kantnål *Syngnathus rostellatus*
* Stor havnål *Entelurus aequoreus*
* Liten havnål *Nerophis ophidion*
* Krumsnutet havnål *Nerophis lumbriciformis*
## Eksterne lenker
*
Fyllingsdalen Teater

**Stiftelsen Nye Fyllingsdalen Teater ** (Fyllingsdalen Teater) er et selvdrevet familieteater i Fyllingsdalen i Bergen med hovedvekt på barn og ungdom som målgruppe.

## Lokaler
Lokalene er opprinnelig en gammel tyskerbrakke fra krigen, men har siden den gang blitt bygget på i flere omganger, senest i 2004.  

## Historikk
Teateret ble startet av Tove Ringereide i 1976, men da het det Fyllingsdalen Teaterverksted. Med sin særegne stil og teaterskole ble teateret en kulturfabrikk, og mange senere landskjente skuespillere startet sine karrier ved Fyllingsdalen nye teater, deriblant Marit Woldsæter, Kjersti Elvik og Reny Marie Gaassand Folgerø. Andre skuespillere gikk videre fra Fyllingsdalen nye teater til ansettelse ved Den Nationale Scene.  

Fra midten av 1980-tallet og frem til 2007 drev Ringereide teateret sammen med sin mangeårige samboer Stein Werner Rosenlund. Etter Rosenlunds død i 2007 drev Ringereide igjen teateret alene, fram til sin død i 2011.  

I 2012 ble teateret omdannet til en kunsterisk stiftelse, og skiftet navn til Stiftelsen Nye Fyllingsdalen Teater.   

## Nåværende drift
Per 2023 er Jørn Kvist teatersjef, mens Per Magne Kristiansen er styrets formann. Teateret har en fast stab på tre personer, og sysselsetter til enhver tid et antall profesjonelle frilansskuespillere, regissører, kostymepersonell, koreografer, musikere og diverse andre medarbeidere.  

Teateret styrer også en av Norges største teaterskoler for barn og ungdom, med over 200 aktive medlemmer i alderen 5–18 år.

## Referanser


## Eksterne lenker
* Fyllingsdalen Teaters hjemmeside
* Bergen byleksikon på nett, om Fyllingsdalen Teater
Schottenklöster

**Schottenklöster** (tysk for *skotske kloster*) er det navn som omtaler de klostre som ble grunnlagt av irske og skotske misjonærer på kontinentale Europa. Begrepet er spesielt rettet mot de skotske benediktinerkloster som ble grunnlagt i Tyskland på begynnelsen av 1200-tallet. Disse ble kombinert til en menighet hvor dens øverste abbed var abbeden i klosteret St. James ved Regensburg.

## Tidlige Schottenklöster
De første Schottenklöster som vi har kjennskap til var Säckingen i Baden som ble grunnlagt av den irske misjonæren Sankt Fridolin på slutten av 400-tallet. Det er sagt at den samme misjonæren også grunnla et Schottenklöster i Konstanz. Et århundre senere kom Sankt Columbanus til kontinentet med tolv følgesvenner og grunnla Annegray i Luxeuil-les-Bains, Fontaines i Frankrike og Bobbio i Italia. I løpet av 600-tallet grunnla disiplene til Columbanus og andre irske og skotske misjonærer en lang rekke klostre i hva som nå er Tyskland, Frankrike, Belgia og Sveits. De best kjente er
* St. Gall i Sveits, 
* Disibodenberg i området Rhinen palatinatet
* St. Paul's ved Besançon, Frankrike 
* Cusance i bispedømmet Besançon, Frankrike
* Beze i bispedømmet i Langres, Remiremont, Frankrike
* Moyenmoutier i bispedømmet  Toul, Frankrike
* Fosses i bispedømmet Liège, Belgia
* Mont-St-Michel ved Peronne, Frankrike
* Ebersmunster i nedre Alsace, 
* St. Martin ved Köln, Tyskland

Virksomheten til de første klostrene var underlagt Benedikts regel, det vil si at dagen var inndelt i regelbundne perioder av søvn, bønn, lesning i hellige skrifter, hvile og fysisk arbeid.

Senere gæliske misjonærer grunnla Honau i Baden (omtrent 721), Murbach i øvre Alsace (omtrent 727), Altomunster i øvre Bayern (omtrent 749), mens andre gæliske munker bevarte St. Michel i Thiérache (940), Walsort i nærheten av Namur (945) og ved Köln, klostrene til St. Clement (omtrent 953), St. Martin (omtrent 980), St. Symphorian (omtrent 990) og St. Pantaléon (1042).

For ytterligere informasjon, se Den irsk-skotske misjonen
Sar

**Sar** (latin: *Satureja hortensis*) er en krydderplante som vokser ved Middelhavet og brukes i provencekrydder. Planten kalles «sommarkyndel» på svensk og «summer savory» på engelsk.

## Eksterne lenker
*
Melanie Gould

**Melanie Gould** (født i Alaska, USA) er en amerikansk hundekjører fra Talkeetna, Alaska, USA. 

Gould vokste opp i Alaska, men flyttet til Colorado og jobbet der i seks år før hun flyttet tilbake til Alaska i 1998.

Hun startet med hundekjøring i 1998, og i 2000 debuterte hun i Iditarod med en 64.-plass. Totalt har hun deltatt 6 ganger i verdens lengste hundesledeløp, og hennes beste plassering kom i 2006 da hun ble nummer 18.

Melanie Gould har også deltatt i kortere hundesledeløp som Nome Council og Kobuk 440.

## Plasseringer i Iditarod

## Eksterne lenker
* 
* Biografiside fra Cabela
* Offisiell Hjemmeside
Camilo Villegas

**Camilo Villegas** (født 7. januar 1982) er en colombiansk profesjonell golfspiller på PGA-touren. Han er født i Medellín i Colombia og begynte å spille golf som barn, og utmerket seg som juniorspiller. Som student ved Universitetet i Florida deltok han på golflaget og vant flere priser, blant annet *All American* tre ganger og *Southeastern Conference Player of the Year* i 2002 og 2004. Villegas ble medlem av PGA-touren i 2006 og fikk en lovende  start med to annenplasser i sine første syv turneringer.

I 2008 vant han to turneringer på PGA-touren, og klatret med det inn blant de ti beste på verdensrankingen.

## Seire på PGA-touren
* 2010 Honda Classic
* 2008 BMW Championship, The Tour Championship

## Referanser


## Eksterne lenker
*
Eivind Reinertsen

**Eivind Reinertsen** (født 18. november 1948, død 30. juni 2001) var en norsk forfatter.

Han fikk Tarjei Vesaas' debutantpris i 1971 for *Lukk opp dørene, krigen er over*. En vesentlig inspirasjon for Reinertsens forfatterskap var ungdomsopprøret, som han selv var en del av og som han beskriv som «...den første vagt formulerte lengselen etter mer menneskelighet, mykhet og glede», men også den rastløse lengselen etter å reise østover. Den kulturelle gjødselen som denne tiden frambrakte beskrev han blant annet i *Reise uten ankomst* (1976) og siden i *Norges Kulturhistorie* (1981).

## Bibliografi
* *Lukk opp dørene, krigen er over* (1971)
* *På vei tilbake* (1972)
* *En ikke helt trist dommedagsbok* (1973)
* *Reise uten ankomst: Undergrunns-kulturen og vår tid* (1976)
* *Ankomster og avreiser: Dikt og skisser fra et besøk på Jorden* (1977)
* *Stier i stein* (1993)

## Priser
* Tarjei Vesaas' debutantpris (1971), for *Lukk opp dørene, krigen er over*.

## Referanser


## Eksterne lenker
* Skjegg, ungdomsopprør og statistikk
Wellington (andre betydninger)

**Wellington** kan vise til:

## Steder
* Wellington, New Zealands hovedstad
**herunder Wellington City, Wellington (region) og Wellington (provins)
* Wellington (Manitoba) i Canada
* Wellington (Somerset) i England
* Øya Wellington i Chile
* Wellington (Tamil Nadu), by i Sør-India

## Annet
* Hertug av Wellington
**spesielt Arthur Wellesley, 1. hertug av Wellington
* HMNZS «Wellington», fregatt i Royal New Zealand Navy
* HMS «Wellington», fartøy i Grimsbyklassen i Royal Navy
* Vickers Wellington, tungt britisk bombefly fra andre verdenskrig
Nitrogentrijodid

**Nitrogentrijodid**, **NI<sub>3</sub>** er et veldig ustabilt salt som lett selvantennes og gir en eksplosiv reaksjon, selv i fri luft. Det har blitt kalt fluedreperen fordi stoffet i tørr tilstand kan detonere når en flue lander på det. 

Reaksjonen ser slik ut:
NI3 ⇒ N2 + I2 og 100g rent NI3 gir 11,4 liter nitrogen og jodgass.

På grunn av stoffets ustabilitet blir det ikke brukt kommersielt som sprengstoff.

Etter detonasjon vil det være et lilla merke rundt sprengnings overflaten, som er det korrusive jod reagenset.

## Eksterne lenker
* En engelsk presentasjon av stoffet
Karl Halvor Teigen

**Karl-Halvor Teigen** (født 23. november 1941) er psykolog og professor emeritus i psykologi ved Universitetet i Oslo. 

Teigen er utdannet cand.psychol. fra Universitetet i Oslo (1966). Han var universitetslektor og professor i psykologi ved Universitetet i Bergen 1967-2001, professor i kognitiv psykologi i Tromsø 1991-2001 og professor i generell psykologi ved Universitetet i Oslo 2001-2011. Han har særlig bidratt innen studiet av bedømmelser og beslutninger, samt psykologiens historie. Han har publisert en rekke artikler i internasjonale tidsskrifter og i flere fagbøker. Fra 1999 til 2001 var Teigen president i European Association for Decision Making. 

Under pseudonymet *Joachim Aremk* er han også lyriker og mottok Tarjei Vesaas' debutantpris i 1970 for *Tapetdører*.

Teigen er medlem av Det Norske Videnskaps-Akademi

Han er sønn av billedkunstneren Per Teigen.

## Bibliografi
*  *Tapetdører* 
*  *Vi som ikke kan bestemme oss* 
*  *Hånden gjennom vinduet* 
*  *Spor på jorden* 
*  *Ludvig Feilberg: 'Nordens genialeste psykolog* 
*  *Vårt sjelsliv er som perpetums krukke: Psykologien til examen philosophicum i sitater* 
*  *Psykologiens historie 1: Grunnlagsproblemer og hovedretninger* 
*  *Psykologiens historie 2: Sentrale emneområder* 
*  *En psykologihistorie* 
*  *Terningen er rund. Bedømmingspsykologi i tretten kapitler* Cappelen Damm Akademisk
* 2025 *En kort introduksjon til bedømmings- og beslutningspsykologien*

## Priser
* EADM (European Association of Decision Making) Lifetime Contribution Award (2025)
* Æresdoktor ved Universitetet i Bergen (2012)
* Ig Nobelprisen (2011), for å ha studert hvorfor folk sukker i hverdagen, og hvordan dette er koblet til følelsesmessige signaler og som svar til vanskelige oppgaver
* Tarjei Vesaas' debutantpris (1970), for *Tapetdører*

## Referanser


## Eksterne lenker
* Karl Halvor Teigen - Store norske leksikon 
* Digitaliserte bøker av Teigen hos Nasjonalbiblioteket
Dipendra Bir Bikram Shah Dev

**Dipendra Bir Bikram Shah Dev**, दीपेन्द्र वीर बिक्रम शाहदेव *Dīpendra Vīra Vikrama Śāhadeva*, født 27. juni 1971, død 4. juni 2001 var formelt konge i Nepal i tre dager fra 1. til 4.  juli, før han døde.  Hele tida lå han dødelig såret i koma, uten å vite at han var konge.

*Dipendra* var sønn av kong Birendra Bir Bikram Shah Dev og kronprins fra han var et halvt år gammal. 

Offisielt er han utpekt til den skyldige i den merkelige massakren i Kathmandus slott i 2001, men svært mange i Nepal tror at han er uskyldig.

Ifølge den offisielle forklaringa skal han i rus og raseri mot sine foreldre, som angivelig skal ha nekta ham å gifte seg med sin forlovede *Devyani Rana*, ha skutt og drept sin far kongen, sin mor, søstre,  brødre og andre familiemedlemmer,  for så å forsøke å begå sjølmord.

Mer populære,  men uoffisielle forklaringer legger skylda på hans onkel Gyanendra Bir Bikram Shah Dev, hans fetter og etterfølger som kronprins Paras Shah, ei spesialgruppe fra hæren,  eller en kombinasjon.

Han blei fulgt på tronen av kong Gyanendra.

## Se også
* Shah-dynastiet
* Gorkha
* Liste over Nepals konger

## Referanser
Aaron Burmeister

**Aaron Burmeister** (født 1975 i Nome, Alaska, USA) er en amerikansk hundekjører fra Nome, Alaska, USA. 

Burmeister startet med hundekjøring i tidlig alder, og han deltok fire ganger i Jr. Iditarod. 

I 1994 debuterte han i Iditarod med en 37.-plass. Totalt har han deltatt ni ganger i verdens lengste hundesledeløp, og hans beste plassering kom i 2004 da han ble nummer 13.

## Plasseringer i Iditarod

## Referanser


## Eksterne lenker
* 
* Biografiside fra Cabela
Jessica Hendricks

**Jessica Hendricks** er en amerikansk hundekjører fra Two Rivers, Alaska, USA. 

Hendricks startet med hundekjøring da hun var 9 år, og hun har deltatt i flere sprintløp for juniorer. Før hun ble senior var hun også deltager en gang i Quest Jr, mens hun var med i Iditarod Jr. to ganger.

I 2003 debuterte hun i Iditarod med en 19.-plass, og ble dermed *beste førstegangskjører* dette året. Totalt har hun deltatt 4 ganger i verdens lengste hundesledeløp, og hennes beste plassering kom i 2005 da hun ble nummer 15.

## Plasseringer i Iditarod

## Eksterne lenker
* 
* 
* Biografiside fra Cabela
Maia

**Maia** har flere betydninger:

*Maia (navn), et kvinnenavn
*Maia (gudinne), en romersk gudinne
*Maia (stjerne), også kalt 20 Tauri, stjerne i stjernehopen Pleiadene
*Maia (Tolkien), et vesen i J.R.R. Tolkiens bøker *Ringenes herre* og *Silmarillion*
Murudalen (Sel)

**Murudalen** er ei grend og en dal i Sel kommune i Innlandet fylke og ligger rundt 800 moh. Dalen går fra Skåbu i sør, nordvestover til Heidal i Sel. Landskapet dreneres nordover til elva Sjoa gjennom elva Muru. Fylkesvei 2626 fører til bygda og den fortsetter som skogsvei sørover til Skåbu. Bebyggelsen ligger i Meringsdalen nær Meringsdalsvatnet der en finner Murulii og Muruvang.  

Postadressen er 2676 Heidal. Vei og buss gå via Heidal, til Otta.   

## Naturvern
Murulonin naturreservat (3454 dekar) i dalens øvre del (i Nord-Fron kommune), med fattig barskog og interessant fugleliv, opprettet i 1993; utvidet i 2004 (7453 dekar). Dalen er omtalt i boken *Murudalen før og nå; folk og følgje i skog og fjell* av Jørgen Espelund.

## Historie
Storfolk bodde i Murudalen i tidligere tider. Det var ny bureisning i mellomkrigstiden, etter initiativ fra sentralt planleggende hold. Planene klare i 1917, men manglende vei forsinket.  De fleste bruk i drift i dag.

Den kjente reinjeger Jo Gjende var bosatt her.  Murudalen var åsted for nasjonalt omtalt konfrontasjon bjørn-menneske på 1970-tallet, da fjellbonden Ole E. Brenden ble svimeslått på skogsveien mot Skåbu. Fjernsynsprogrammet «Den siste Bureiser» ble vist på rikskanalen NRK 21. august 1995. Dalen er åsted for deler av  sykkelløpet «Bukkerittet».

## Referanser
Murudalen naturreservat

**Murudalen naturreservat** ligger i en trang sørvestlig gående dal 6 km øst for Botngård og vest for Gjøljavatnet i Bjugn kommune i Trøndelag, sør for fylkesvei 710. Området ble fredet som naturreservat i 2007, som ledd i arbeidet med å bevare boreal regnskog.

Den ligger 100&ndash;300 moh.  Området er på 250 dekar. Området er dekket av kartblad 1522&nbsp;I i kartserien Norge 1:50000. UTM-koordinater 32V 542600&nbsp;Ø 7072600&nbsp;N.
## Referanser
Blomst

En **blomst** er en struktur hos blomsterplanter som inneholder plantens forplantningsorganer og som har som oppgave å besørge plantens seksuelle reproduksjon gjennom produksjon av frø. Selve forplantningsprosessen kalles pollinering og kan foregå på flere måter. Blomster er evolusjonært omdannede blader som sitter i enden av et skudd og som har begrenset lengdevekst.

Blomsten sitter på blomsterbunnen, som er øvre del av blomsterstilken. Blomsterdekket (perigon), som skal verne om blomstens beplantingsorganer, består av beger og kronblad.

En fullstendig (perfekt) blomst har fire kretser, i rekkefølge utenfra og innover mot sentrum:
* Begerblad – er sterkt omdannet, men ofte grønne blader, som beskytter blomstens indre deler.
* Kronblad – er sterkt omdanna blader som ofte er større enn begerbladene og som hos mange arter har sterke farger (dyrepollinerte).
* Pollenbærer – de hannlige delene av blomsten. Strukturer bestående av pollentråder og pollenknapper. Pollenknappene inneholder pollen.
* Fruktemne – de hunnlige delene av blomsten. Strukturer bestående av fruktknute, griffel og arr. Fruktknutene inneholder kimer til frø, kalt frøemner.

Dette grunnleggende mønsteret har mange variasjoner og mange arter av blomsterplanter har ikke alle kretsene, eller kretser eller deler av kretser kan være omdannet til andre funksjoner. 

Blomster kan ha vidt ulike former, men et viktig skille er mellom *frikronede*, der kronbladene er frie fra hverandre og bare festet i blomsterbunnen, og *samkronede*, der kronbladene er sammenvokst til et rør, en klokke eller en annen hel struktur. Selv i sammenvokste kroner er det som oftest mulig å se hvor mange kronblad krona er omformet fra, ved at individuelle kronfliker kan telles. 

## Se også
* Nektar
* Bryllupsdag

## Eksterne lenker
*
Istarporten

**Istarporten** (ty. *Ischtar-Tor*) var den åttende byporten til det indre Babylon, og ble oppført av Nebukadnesar II (605-562 f.Kr.). Istarporten har siden 1930 vært utstilt i Det forasiatiske museet i Pergamonmuseet i Berlin, der den ble rekonstruert med originalt materiale, inkludert portens fundament.

Istarporten sto for enden av en prosesjonsgate i Babylon, hovedstaden i Babylonia, ved Eufrat i dagens Sentral-Irak. Gaten var omgitt av murer som ble bygget samtidig. Gaten var mellom 20 og 24 meter bred, ca. 250 meter lang og belagt med sten og teglsten. Prosesjonsgaten ble brukt av babylonerne for nyårsfestlighetene hver vår. Porten bevoktet inngangen til en 90 meter høy ziggurat med et Marduk-skrin.

Murene var i likhet med selve porten kledd i hovedsakelig blå mosaikk med innslag av dyr — løver, tyrer og drager — i glasert tegl i gult og brunt. Løvene symboliserer gudinnen Istar (eller Isjtar), himmelens herskerinne, kjærlighetens gudinne og krigsmaktens beskytterinne. Den ormelignende dragen fremstiller Marduk 
(også kalt Bel), byens og fruktbarhetens gud som skjenket evig liv. De ville tyrene symboliserer værguden Adad.

Porten og prosesjonsveien ble oppdaget i slutten av det 19. århundre og tyske arkeologer foretok utgravninger mellom 1899 og 1914.

## Bilder

Fil:Ishtar-gate-بوابة-عشتار.jpg |Istartor etter utgravningen
Fil:Ish-tar_Gate_detail.jpg|Detalj fra utsmykningen av porten

## Eksterne lenker
* 
* Vorderasiatisches Museum im Pergamonmuseum 
* Pergamonmuseum
Buddy Bolden

**Charles «Buddy» Bolden** (født 6. september 1877 i New Orleans, død 4. november 1931 i Jackson, Mississippi) var en jazzmusiker (kornett) og orkesterleder.  
Med tilnavnet **Kid Bolden** og senere **King Bolden**, ledet han eget band i New Orleans, som med sin blanding av lett improvisert ragtime og forsiktig tillagt blues og gospel, ble et av de første innen det som ble genren jazz.
Melodiene *Careless Love* og *My Bucket's Got a Hole in It* ble standardlåter.  Funk- og rap-lignende innsmett var innovative, og kan høres på melodien *[[Funky Butt]]* (senere 
*Buddy Bolden's Blues*):
*I thought I heard Buddy Bolden say,<br />Funky-butt, funky-butt, take it away.*
Selv trakterte han sin kornett i den tids  kraftige og åpne stil, «*calling his kids home*», noe  som skal ha inspirert King Oliver såvel som Louis Armstrong.  Ingen kjente opptak av hans musikk er å forefinne.  
Bolden led av schizofreni fra 1895 og ble i 1907, etter et illebefinnende i en *Labor Day*-parade, innlagt på sykehus, der han forble frem til sin død.  Bandet ble overtatt av Frankie Duesen og omdøpt til Eagle Band.
En statuett av Buddy Bolden deles ut årlig av Norsk jazzforum, som en del av Buddyprisen, som altså har fått Boldens navn.

## Referanser


## Litteratur
* Donald M. Marquiz, *In Search of Buddy Bolden*,  Louisiana State University Press, 1978
* Danny Barker, *Buddy Bolden And The Last Days Of Storyville*, Continuum, 1998
* E. W. Russell, *Buddy Bolden Says*, Candence Jazz Books, 2000
* Daniel Hardie, *The Loudest Trumpet: Buddy Bolden and the Early History of Jazz*, iUniverse Publ, 2001

## Eksterne lenker
* 
* 
* 
*
DS «Suldal» (1884)

**MS «Suldal»** ofte kalt **«Suldalsdampen»** er et veteranskip som går i turisttrafikk om sommeren på Suldalsvatnet i Suldal i Rogaland. Skipet ble bygget ved Stavanger Støberi & Dok i Stavanger i 1884 og ble satt i drift året etter. Skipet måtte da demonteres og fraktes med hest de 20 kilometerne fra Sand til Suldalsosen. I 1953 ble skipet ombygd og dampmaskinen ble byttet ut med en 60 hk semidiesel-motor.
Suldalsdampen trafikkerte strekningen mellom Nesflaten og Suldalsosen i mange år, og var en viktig del av den økende turisttrafikken på slutten av 1800- og begynnelsen av 1900-tallet. Ruten ble i 1938 supplert med ferja MF «Suldalsporten», og *«Suldal»* gikk senere kun som reservebåt og i skoleruter. I tillegg seilte den når Suldalsvatnet var islagt om vinteren, fordi «Suldalsporten» ikke kunne bryte is.

I 2013 ble båten satt på Riksantikvarens liste over verneverdige fartøy. I dag ligger Suldalsdampen på Strandaneset for restaurering. Ryfylkemuseet, som eier båten, jobber med å få båten på vannet igjen i 2025. Da blir det en del av tilbudet ved bygdetunet Kolbeinstveit, der skipet seiler en rundtur på Suldalsvatnet med den kjente fjellformasjonen Suldalsporten som største attraksjon.

## Referanser
Suldalsosen

**Suldalsosen** er et sted i Suldal kommune i Rogaland. Suldalsosen ligger i sydvestenden av Suldalsvatnet, og var tidligere et sentralt utgangspunkt for ferdselen på vannet. På Suldalsosen finner man også administrasjonen til Statkraft sitt Ulla-Førre anlegg, samt den etterhvert så landskjente Ungkarsfestivalen i Suldal. Stedet har to butikker, bensinstasjon, skole, barnehager, aldershjem og kirke.

## Eksterne lenker
* Ungkarsfestivalen
Guggedalsloftet

**Guggedalsloftet** er et loft eller stabbur fra middelalderen som sto på gården Guggedal i Bråtveit ved Suldalsvatnet i Suldal kommune. Loftet ble på 1930-tallet flytta til Mosvatnet i Stavanger, der det skulle inngå i et ryfylketun som skulle etableres. På 1950-tallet kom loftet tilbake til Suldal og ble plassert i Kolbeinstveit bygdetun. Loftet ble datert ved hjelp av dendrokronologi, og det ble konstatert at det ble bygget i 1281. Loftet eies av Ryfylkemuseet.

## Eksterne lenker
* Ryfylkemuseet
* Digitalt fortalt: «Guggedalsloftet - ei museumssoge» (skrevet av Roy Høibo, Ryfylkemuseet) (besøkt 21. mars 2012)
*
Liste over hundegrupper

Alfabetisk **liste over hundegrupper**.

* Apporterende fuglehunder
* Blandingshunder
* Bulldogger
* Bullterriere
* Dachshunder
* Dogger
* Drivende hihunder
* Drivende hunder
* Elghunder
* Fuglehunder
* Fårehunder
* Gjeterhunder
* Gårdshunder
* Harehunder
* Hetsende hihunder
* Hetsende hunder
* Hihunder
* Hurtige drivende hunder
* Jakthunder
* Kamphunder
* Kortjagere
* Kveghunder
* Laikahunder
* Mastiffer
* Miniatyrhunder
* Molosser
* Mynder
* Nakenhunder
* Pariahhunder
* Pinschere
* Pitbuller
* Podencoer
* Retrievere
* Schnauzere
* Selskapshunder
* Sennenhunder
* Settere
* Skjellende hunder
* Spaniel
* Spisshunder
* Stallhunder
* Stående fuglehunder
* Støtende fuglehunder
* Støtende hunder
* Støvere
* Sveitsiske kveghunder
* Tekopphunder
* Terriere
* Toyhunder
* Treskjellende hunder
* Vakt- og vokterhunder
* Vakthunder
* Vannhunder
* Vokterhunder

## Se også
* Japanske hunderaser
* Nordiske hunderaser
** Danske hunderaser
** Finske hunderaser
** Islandske hunderaser
** Norske hunderaser
** Svenske hunderaser

## Lister
* Liste over hunderaser, alfabetisk
* Liste over hunderaser, gruppevis
Craig Perks

**Craig Perks** (født 1967) er en newzealandsk profesjonell golfspiller på PGA-touren.

Perks er født i byen Palmerston North i New Zealand og fikk et golfstipend for å spille ved University of Southwestern Louisiana i USA. Han ble profesjonell i 1993 og spilte på Nike Tour i flere sesonger.

Han ble medlem av PGA-touren etter at en delt 35.-plass på kvalifiseringsskolen i 1999 gav ham tourkortet for neste sesong. I 2002 vant han The Players Championship, som gjerne regnes som golfsportens uoffisielle femte ''major''. Samme år ble han kåret til *New Zealand Sportsman of the Year* (årets idrettsutøver i New Zealand).

## Eksterne lenker
*
Johan Fredrik Grøgaard

**Johan «Toto» Fredrik Grøgaard** (1934–2025) var en norsk forfatter, oversetter og tannlege, sønn av Joachim Grøgaard. 

Grøgaard debuterte i 1967 med romanen *Dyvekes grav*, som han ble belønnet med Tarjei Vesaas' debutantpris for. Romanen omhandler en elskerinne til Christian II.

Hans roman *Kong Rad* fra 2010 gjenbrukte skikkelser fra tekster av Knut Hamsun, Margrethe Munthe og Dag Solstad.

## Bibliografi
* *Dyvekes grav* – roman (1967)
* *Elefantspråket* – diktsamling (1971)
* *Mannen som ikke kunne kose seg* – (1972)
* *Kattens lek* – kriminalroman under pseudonymet **Johs Ferdinand Grande** (1975)
* *Skorpionens brodd* – kriminalroman (1976)
* *Der humlene suser* – roman, medforfatter med Øystein Lønn, Olav Angell og Arild Nyquist (1979)
* *Ser deg på TV* – noveller (1980)
* *Eneboeren* – ungdomsbok (1985)
* *[[Jan Erik Vold]] – et portrett* – biografi (1989)
* *Jeg, Wilhelm, 11 år* – ungdomsbok (1989)
* *Jeg, Wilhelm, 12 år* – ungdomsbok (1990)
* *Jeg, Wilhelm, 13 år* – ungdomsbok (1991)
* *[[William Shakespeare]], to personer fra [[Verona]]* (1996)
* *Kong Rad, eller Professor Andresens ratt* (Aschehoug, 2010)
### Gjendiktninger
* William Shakespeare: *Kong Henrik V* – skuespill (1995)
* William Shakespeare: *To herrer fra Verona* – skuespill (1996)
* William Shakespeare: *Forvekslingskomedien* – skuespill (1997)

## Priser
* Tarjei Vesaas' debutantpris (1967), for *Dyvekes grav*
* Norsk litteraturkritikerlags barnebokpris (1983), for *Jeg, Wilhelm, 13 år*
* Bastianprisen for barne- og ungdomslitteratur (1992), for Fritz Berliners *Drømmestedet*

## Referanser

## Kilder
* Presentasjon av Johan Fredrik Grøgaard i Forfatterkatalogen på Forfattersentrums nettsider

## Eksterne lenker
* Digitaliserte bøker av Grøgaard hos Nasjonalbiblioteket
Bryan Bearss

**Bryan Bearss** (født i Michigan, USA) er en amerikansk hundekjører fra Anchorage, Alaska, USA. 

Bearss startet med hundekjøring i 1998, og han debuterte i hundesledeløpet Iditarod i 2006. Med en 37.-plass ble han den 4. beste førstegangskjøreren. 

I tillegg til hundekjøring jobber Bryan Bearss som reiseguide og vikarlærer.

## Plasseringer i Iditarod

## Eksterne lenker
* 
* Biografiside fra Cabela
Pinschere

**Pinschere** er en liten gruppe med tamhunder som opprinnelig ble avlet fram som såkalte stallhunder og gårdshunder. Hundene i denne gruppen varierer i dag mye i størrelse, men har et utseende som er relativt ensartet. De stammer opprinnelig fra Tyskland og utgjør en delav undergruppen pinschere og schnauzere i FCIs gruppe for vakt- og vokterhunder.

Pinscher ble i tidligere tider avlet fram som skadedyrbekjempere og vakthunder på gårdene. De ble derfor også kalt *rottehunder*.

Mange kynologer mener at pinscherrasene har sitt utspring fra de gamle tyske torvhundene. Den mest opprinnelige er vanlig tysk pinscher. Det er funnet kobberstikk av pinschere så langt tilbake som på 14- og 1500-tallet. Tidligere regnet man også schnauzer som en pinscher, men den strihårede varianten ble skilt ut som egen rase mot slutten av 1800-tallet. Schnauzere utgjør derfor i dag en egen liten gruppe.

## Pinscherraser
* Affenpinscher
* Dansk-svensk gårdshund
* Dobermann
* Dvergpinscher
* Pinscher
* Østerriksk pinscher
Odin Records

**Odin Records** (etablert 1981) er et norsk plateforlag, eid av Norsk jazzforbund.
Formålet med selskapet var å gi norske utøvere av jazz og improvisasjons-kunsten, en publiseringskanal.  I 1993 ble rettighetene overgitt til forlaget Curling Legs, som fortsatte i samme ånd.  I 2015 ble rettighetene overtatt av Grappa (plateselskap) som samme året ga ut nye pater på "Odin".

## Utgivelser

Utgivelser på forlaget Odin:

## Fra 2015
*

## Referanser


## Eksterne lenker
*
Sigmund Jakobsen

**Sigmund Jakobsen** (født 1944) er en norsk journalist og lyriker.

Jakobsen ble den aller første vinneren av Tarjei Vesaas' debutantpris, da han fikk den i 1964 for diktsamlingen *Gjennom brend by*. Jakobsen utga bare denne ene boka. Da den utkom var han  knapt tjue år gammel, og arbeidet som lærer realskolen. Boka var preget av at «dikter-jeget [er] mer bereist og verdensvant person».

Jakobsen er lærerutdannet, men arbeidet bare to år som lærer. Han begynte som frilanser ved NRKs distriktskontor i Stavanger i 1966, og fra 1968 til 1975 arbeidet han i NRK Radios dagsnyttavdeling, det siste året som NRKs korrespondent i Stockholm.

Han var informasjonssjef vedd Sagas petrokjemiske industrianlegg ved Bamble 1975&ndash;1978, og hadde samme type stilling ved flere andre bedrifter fram til 1981. I 1980-årene brukte Jakobsen stadig med tid på filateli-hobbyen, og sammen med andre frimarkesamlere var han med på å starte selskapene Norsk Verdi, Olympisk Samlerservice og Samlerhuset.

## Bibliografi
* *Gjennom brend by*, Gyldendal (1964)

## Referanser
Airamero

**Airamero** var en norsk jazzgruppe, bestående av Johannes Eick på kontrabass, Per Oddvar Johansen på trommer, Trygve Seim  på saksofon og Christian Wallumrød på piano.  De deltok blant annet på Kongsberg Jazzfestival (1991 og 1992), turne i Skandinavia og Tyskland i 1994.

Airamero ga ut platen *Airamero*, med komposisjoner av Seim og Wallumrød, på Odin Records (1993).
## Eksterne lenker
* Airamero i et sjeldent opptak fra 1991, de fremfører «Nambeil» av Trygve Seim, en hyllest til den amerikanske saksofonisten Dave Liebman (født 1948) baklengs.

## Eksterne lenker
*
Gjemtkjevinger

* urinsekter
* spretthaler
* tohaler

**Gjemtkjevinger** er en klasse av små og unnselige seksbeinte leddyr som er insektenes nærmeste slektninger. Det er usikkert om de er insektenes søstergruppe, eller om insektene stammer fra en slektning av tohalene. Navnet «Entognatha» er gresk og betyr skjulte kjever, og henviser til at munndelene er gjemt i et hulrom på undersiden av hodet når de ikke er i bruk. Artene lever stort sett i jord og på andre fuktige steder.

## Bygning og levevis
Paring skjer ikke ved sammenkobling mellom de to kjønnene. Hannen avsetter en «pakke» med spermier (en spermatofor) på bakken, eller plasserer den i hunnenes kjønnsåpning. Hunnen tar denne opp i kjønnsåpningen. Avkommet må gjennom 5 til 13 hudskift, før det når det voksne stadiet (imago). Også som kjønnsmodne fortsetter de å skifte huden.

Gjemtkjevinger har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (*imago*), bortsett fra størrelsen. Avkommet må gjennom flere hudskift, før det når det voksne stadiet (*imago*). Også som kjønnsmodne fortsetter de å skifte huden.

## Systematisk inndeling
Gjemtkjevinger tilhører hexapodene, er en delgruppe av Leddyr (Arthropoda).  Gjemtkjevinger er enten søstergruppen til insektene (Ectognatha), eller de er en parafyletisk gruppe insektene stammer fra, som seinere studier tyder på.

* **Entognatha** («gjemtkjevinger»)
** Urinsekter (Protura)
** Spretthaler (Collembola)
** Tohaler (Diplura)

## Referanser




## Eksterne lenker
*
Mike Jayne

**Mike Jayne** (født i Iowa, USA) er en amerikansk hundekjører fra Fairbanks, Alaska, USA. 

Jayne startet med hundekjøring i 2000, og i 2005 ble han nummer 10 i Kobuk 440.

Han debuterte i hundesledeløpet Iditarod i 2006 med en 25.-plass, og  ble med den plasseringen *beste førstegangskjører*. 

I tillegg til hundekjøring jobber Mike Jayne som fisker.

## Plasseringer i Iditarod

## Eksterne lenker
* 
* Biografiside fra Cabela
Vingtor Luftveier

**Vingtor Luftveier** var et norsk flyselskap, aktivt i årene 1946 - 1947.

Selskapet ble dannet våren 1946 av en gruppe menn som hadde tjenestegjort i det norske Luftforsvaret under krigen. Selskapet etablerte seg på flyplassen på Torp som var blitt bygget i okkupasjonstiden (senere Sandefjord lufthavn, Torp. En av stifterne hadde tjenestegjort i den norske 333 skvadron i Storbritannia under krigen, hvor skvadronens første Catalinafly fikk navnet «Vingtor», noe som kan forklare navnvalget på det nye selskapet.

Etter krigen var det et stort antall allierte fly fra andre verdenskrig lagt ut for salg til en forholdsvis rimelig pris. Dette fristet en del til å starte egen flyvirksomhet.

Selskapet fikk en kort levetid og søkte forgjeves om konsesjon på å fly regulære ruter i Norge, noe det ikke fikk.

I løpet av selskapets korte levetid opererte det disse flytyper:

*2 Consolidated PBY Catalina Mk.IVb. Reg. LN-OAR og LN-OAP
*5 Beechcraft UC-43 Traveller (?)

Selskapet hadde forhandlet om kjøp av 
*2 Handley Page Halifax C Mk.8 
Disse to var reservert plass for i Norges luftfartøyregister som LN-OAS og OAT,  men flyene kom ikke til Norge før selskapet gikk konkurs. 

Selskapet gjennomførte noen passasjer-flyvninger til Nord-Norge med Catalinaflyene. Men etter et havari med den ene Catalina, LN-OAR i Svolvær 5. august 1947, fikk selskapet midlertidig inndratt sin driftstillatelse, og gikk senere konkurs. Ingen menneskeliv gikk tapt, flyet ble senere hevet fra ca. 190 metes dyp, men ble kondemnert.

Den gjenværende Catalina, LN-OAP, ble solgt til Luftforsvaret hvor den ble brukt frem til den havarerte  den 28. mars 1954 i forbindelse med postflyvning til Bjørnøya.

## Referanser


## Eksterne lenker
*Vingtor på Aviation Safety Networkshttps://aviation-safety.net/database/record.php?id=19470805-0
EM i friidrett 1946

**[[EM i friidrett 1946]]** ble arrangert i Oslo 23.&ndash;25. august 1946. Konkurransene ble arrangert på Bislett stadion.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* MR: Mesterskapsrekord

## Medaljestatistikk

## Referanser
Mølstertunet

**Mølstertunet** er et klyngetun bestående av bygningene fra to gårdsbruk på gården Mølster på Voss. Tunet ble overtatt av Voss Folkemuseum rundt 1920 og driftes idag som en del av stiftelsen Hardanger og Voss museum. Det ligger oppe i dalsida rundt 2&nbsp;km fra Vossevangen.

På oppdrag fra Fortidsminneforeningen ble tunet målt opp av arkitekt Gerhard Fischer i 1910. Forretningsmannen og bygdebokforfatteren Lars Kindem var pådriveren for å overta Mølstertunet. I september 1917 fikk han en avtale med Botolv Mølster om kjøp av hans hus på tunet. Samme høsten ble Voss bygdemuseum etablert og overtok kjøpekontrakten. Noen år senere fikk museet også kjøpt Arnfinn Mølsters del av eiendommen.

Tunet består av 17 gårdshus og anlegget ble fredet i sin helhet av Riksantikvaren allerede i 1923:
* stove (Anfinn)
* flor (Anfinn) 
* stall og smalflor (Anfinn)
* vedhus (Anfinn)
* loft (Anfinn)
* bu (Anfinn)
* løe (Anfinn)
* eldhus/årestove (Anfinn)
* stove (Botolv)
* loft (Botolv)
* flor (Botolv)
* kårstove (Botolv)
* bu (Botolv)
* smie (Botolv)
* vedhus (Botolv)
* løe (Botolv) 
* eldhus/årestove (Botolv)
 
Etter at museet tok over kjøpte det et kvernhus fra gården Bø i Tjukkebygda, og dette ble satt opp like ved tunet.

Det eldste huset er en årestue, antakelig fra 1500-tallet, og de nyeste husene er fra 1880-årene.

I november 1926 ble museet midlertidig åpnet. 29. juli 1928 ble Voss Folkemuseum offisielt åpnet med et stevne hvor riksantikvar Harry Fett holdt hovedtalen.

I 1985 ble det åpnet en ny brannsikker museumsbygning for faste og skiftende utstillinger. Mølstertunet har også en stor samling av brukskunst, møbler og redskap.


Fil:Mølstertunet, Smikrakk.jpg|Smikrakk fra Mølstertunet 
Fil:Mølstertunet matlaging.JPG|Mølstertunet matlaging 
Fil:Bord fra Voss.jpg|Bord fra Voss, Mølstertunet 


## Eksterne lenker
* Voss Folkemuseum
*
Lee Konitz

**Lee Konitz** (født 13. oktober 1927 i Chicago, død 15. april 2020 i New York City) var en amerikansk jazzmusiker (saksofon) og komponist. Konitz var en av jazzens betydeligste saksofonister i årene omkring 1950. Han er forbundet med cool jazz.

## Liv og virke
### Bakgrunn
Konitz var sønn av jødiske av russisk og østerriksk bakgrunn. I 1938, da han var elleve år gammel, kjøpte han sin første klarinett og gikk inn i en selvstudiemetode. Året etter gikk han over tenorsaksofon, så var han, i tenårene altsaksofonist sammen med Teddy Powell og Jerry Wald, før han studerte i to år på Roosevelt College.

### Musikerkarriere
Den Benny Goodman-inspirerte unge Konitz  spilte med Jerry Wald og Claude Thornhills Orchestra i 1947. Hans berømmelse ligger dog i at han, gjennom samarbeid med Lennie Tristanos sekstett (1949) og Miles Davis' utgivelse *[[Birth of the Cool]]* (1948–50), var sentral i dannelsen av cool jazz.

Han samarbeidet mye med Warne Marsh og Stan Kentons orkester utover 50-tallet, og nøt anseelse for å ha utviklet sin egen stil, i en tid da mange kopierte Charlie Parker. Etter en pause rundt 1960 ga han ut spontanjazz med Elvin Jones (*Motions*, 1961), og utviklet seg i datidens frijazz-retning, jf. utgivelsene *Lee Konitz Duets* (1967). Siden 1975 leder av nimannsgruppa *Nonet*.

Han turnerte regelmessig i Europa. På 1980-tallet gjestet han jazzmiljøer i Danmark (Danske Jazzpar Prize, 1992) og i Norge, spesielt jazzlinja (NTNU), med innspill til den norske New Cool Quartet (1982) og senere turne og plateutgivelser (1993). Han deltok på Oslo Jazzfestival senest i 2005, og ble i USA av Down Beat årets jazzmusiker i 2001.

I august 2012 spilte Konitz på Blue Note i Greenwich Village som del av *Enfants Terribles*, i et samarbeid med Bill Frisell, Gary Peacock og Joey Baron. Kort etter sin 87. fødselsdag i 2014 spilte han tre kvelder på *Cafe Stritch* i San Jose i California med *Jeff Denson Trio*.

Konitz døde på Lenox Hill Hospital i New York City den 15. april 2020 etter å ha blitt diagnostisert med lungebetennelse som skyldtes Covid-19.

## Referanser


## Litteratur
*Hamilton, Andy and Konitz, Lee (2007), ''Lee Konitz: Conversations on the Improviser's Art'', University of Michigan Press, .

## Eksterne lenker
* 
* 
*
ABS

**ABS** eller **abs** kan være forkortelse for blant annet: 

*Blokkeringsfrie bremser - fra tysk **A**nti**B**lockier**S**ystem
*ABS-plast - petroleumsbasert plasttype
*Absoluttverdi - begrep innen matematikk
*Klasseselskapet ABS (American Bureau of Shipping)
New Cool Quartet

**New Cool Quartet** (etablert i Trondheim 1980, nedlagt 1989) var en norsk jazzgruppe bestående av 
John Pål Inderberg (baritonsax), Bjørn Alterhaug (bass), Espen Rud (trommelomme) og Åge Midtgård (flygelhorn); alle tilknyttet ved jazzlinja (NTNU).  Gruppen samarbeidet med altsaksofonisten Lee Konitz, som også opptrådte på deres plateutgivelse *New Cool Quartet* (Hot Club Records, 1982).  De hadde opptreden på Kongsberg Jazzfestival 1985, og med unntak av Midtgård spilte de med Konitz på Oslo Jazzfestival i 2005, med plateutgivelsen *Live in Oslo* som resultat (Ponca Jazz Records, 2007).

## Eksterne lenker
*
Ånd

**Ånd** er et mangetydig begrep som er blitt brukt i filosofi og religion. Ordet kan brukes synonymt med sjel, spøkelse eller bevissthet. I religiøs sammenheng brukes ordet om ikke-materielle skapninger som kan være gode eller onde. I kristendommen oppfattes engler som åndsmakter og Den hellige ånd som guds virksomme kraft. 

Ordet *ånd* betyr opprinnelig «pust». Ånd kalles på gresk *pneuma, nous*, på latin *spiritus, mens, animus* eller *anima*, på hebraisk *ruach*, på arabisk *ruh*, på engelsk *mind* («sinn») eller *spirit*, fransk *esprit* og tysk *Geist*. 

Skapende virksomhet, også kalt kreativitet, er den ikke materielle basis for både materielle og ikke-materielle produkter. Åndsverkloven regulerer eierskap til slike produkter. Ånd representerer her inspirasjonen og verk representerer resultatet.

## Kristendommen
Bibelen nevner ånder mange ganger, hovedsakelig i Det nye testamentet hvor Jesus driver ut *onde* ånder. Den hellige ånd er en del av den hellige treenighet (Faderen, Sønnen og Den hellige ånd) og er som en slags stedfortreder for Jesus Kristus. Religionen lærer at når man blir frelst og bestemmer at man vil ha Jesus i ens hjerte, strømmer Den hellige ånd inn i en og gjør en sterk i troen. Særlig Pinsevennene legger mye vekt på Den hellige ånds kraft og mener at det er viktig å bruke de gavene man kan få fra Ånden (tungetale, profetier osv.).

## Se også

* Demon

* Elementærånder
* Skytsånd
* Djinn eller genie, ånd i arabiske eventyr og religion
* Genius
* Åndsdåp
* Poltergeist
* Spøkelse
* Ånden som går, kallenavn på tegenseriehelten Fantomet
* Pneumatologi

## Eksterne lenker
* Søk på oppslagsordet «ånd» i Bokmåls- og Nynorskordboka
* Søk på oppslagsordet «ånd» i Norsk ordbok
* Oppslagsordet «Ånd» i ''Ordbog over det danske sprog 1700-1950'' (på dansk)
* Oppslagsordet «Ande» i ''Nordisk familjebok'' fra 1904 (på svensk)
* Oppslagsordet «Ande» i ''Biblisk ordbok för hemmet och skolan'' fra 1896 (på svensk)